Balada Pencinta

Balada Pencinta ialah sebuah filem drama romantik Malaysia 2013 diarahkan oleh Khir Rahman.Feride Hikmet Atak (18 Oktober 2013). Khir Rahman Terap Nilai Komersial & Seni Dalam 'Balada Pencinta' mSTAR Online. Dicapai pada 4 Julai 2015. Teraju utama filem ini adalah Siti Saleha dan Johan As'ari.Romantis cara Johan, Saleha Kosmo! (24 Oktober 2013). Dicapai pada 4 Julai 2015. Lagu tema filem ini bertajuk "Nanti" dinyanyikan oleh Khir, filem ini ditayangkan pada 24 Oktober 2013 oleh Grand Brilliance dan Primeworks Studios. Ia juga merupakan arahan kedua Khir dalam kerjayanya sebagai pengarah.Budiey (17 Oktober 2013).
Filem Balada Pencinta Lakonan Siti Saleha & Johan As’ari Sensasi Selebriti. Dicapai pada 29 Jun 2014.

 Sinopsis 
Mengisahkan tentang kisah cinta terlarang di antara bekas kongsi gelap Amir (Johan As'ari) yang ingin memulakan kehidupan baru dengan menjadi seorang pemuzik jalanan, sementara Aisyah (Siti Saleha) pula adalah seorang yang amat meminati seni dan juga bangsawan. Kisah cinta mereka bertukar menjadi rumit apabila kedua ibu bapa Aisyah sudahpun merancangkan perkahwinan Aisyah bersama dengan Boy (Sein Ruffedge), seorang anak dari keluarga kaya dengan harapan ingin mengembangkan perniagaan kedua – dua keluarga mereka. Adakah Aisyah akan berpaling tadah dan hidup bahagia bersama Amir atau meneruskan kehidupannya bersama Boy yang kaya dan mempunyai agenda tersembunyi?

 Pelakon 
 Johan As'ari sebagai Amir
 Siti Saleha sebagai Aisyah
 Sein Qudsi sebagai Boy
 Faizal Hussein sebagai Gengster 
 Iedil Putra sebagai Sofi
 Miera Leyana sebagai Ayu
 Azhan Rani sebagai Majid
 Bell Ngasri sebagai Jenal
 Jalaluddin Hassan sebagai Bapa Aisyah
 Dian P. Ramlee sebagai Ibu Aisyah

 Penerbitan 
Balada Pencinta merupakan filem kedua arahan Khir Rahman selepas filem pertama beliau, ...Dalam Botol (2011) yang telah diterima baik oleh rata rata pengkritik filem tempatan. Katanya: "Saya bersyukur dengan kepercayaan yang diberi oleh Tengku Iesta Tengku Alaudin dan Grand Brilliance dalam memberi peluang buat saya untuk meneruskan usaha belajar dan menyelami ilmu pengarahan filem. Saya telah lakukan yang terhabis baik untuk filem ini dan harapan saya buat masa ini adalah hanya untuk ia diterima oleh penggemar dan pengkritik filem di luar sana." Dalam filem ini, beliau turut menulis 2 buah lagu baru yang bertajuk "Terima Kasih Aishah" dan "Nanti" yang diilhamkan dari filem ini. Johan As'ari dan Siti Saleha dipilih sebagai pelakon utama dan cukup sesuai dengan karakter yang telah diberikan. Antara pelakon–pelakon lain yang turut membintangi filem ini adalah Miera Leyana, Iedil Putra, Sein Ruffedge, Azhan Rani, Norish Ismail, Ngasrizal Ngasri, Faizal Hussein, Dato Jalaluddin Hassan dan Dian P. Ramlee. Penggambaran filem ini dijalankan di sekitar Kuala Lumpur pada Jun 2012 dan dimuktamadkan pada Julai 2012.

 Keluaran dan sambutan 
Filem ini ditayangkan pada 24 Oktober 2013 di pawagam seluruh Malaysia dan merupakan kegagalan komersial, hanya meraih kutipan pecah panggung sebanyak RM 0.27 juta.

 Runut bunyi 

 Rujukan 

 Pautan luar 


Kategori:Filem Malaysia tahun 2013
Kategori:Filem arahan Khir Rahman
Kategori:Filem bahasa Melayu